als_Latn uzn_Latn ron_Latn
Shërbimet publike
Sherbimi i Furnizimit me ujë të Pijshëm dhe Mirëmbajtja e Zgjerimi i rrjetit të Kanalizimeve të qytetit.
Përshkrimi i Programit: Programi i furnizimit me ujë dhe kanalizimeve parashikon hartimin e studimeve të fizibilitetit teknik dhe financiar të Bashkisë së Elbasanit për të parapërgatitur marrjen e kompetencës për funksionin e furnizimit me ujë dhe kanalizime, me qëllimin që ndërhyrjet si afatshkurtra (menjëherë me marrjen e kopetencës) ashtu edhe ato afatmesme dhe afatgjata të sjellin përmirësimin e dukshëm të këtij shërbimi.
Politika e Programit: Politika e këtij programi konsiston në një menaxhim sa më efiçent të Shoqërisë Ujësjellës-Kanalizimeve, duke siguruar shfrytëzimin sa më të mirë të burimeve dhe rritjen e potencialeve për investime në sistem.
Objektivat e politikës së programit:
Çështja e furnizimit me ujë dhe kanalizimeve është parashikuar si një funksion i vetë i bashkisë që në vitin 2000 në ligjin për Organizimin dhe Funksionimin e Qeverisjes Vendore. Pavarësisht nga propozimet e Bashkisë mbi transferimin e këtij funksioni kjo gjë ende nuk ka ndodhur.
Duke qenë të bindur, pjesërisht të përgatitur me studime dhe skema krjetësisht të ndryshme me ato aktuale të menaxhimit të këtij shërbimi si dhe me garantimin e një bashkëpunimi me komunat fqinj, ne do të vazhdojmë përpjektjet për realizimin e këtij transferimi brenda kuadrit ligjor në fuqi. Më këtë rast rishprehim mendimin se ky shërbim ka mundësi reale për të qenë në nivele shumë më të larta nga ç’është sot:
Për vitin 2012 ky shërbim është kryer nga kompania “Elbas-Shpk”.
Kjo shoqëri në bashkëpunim dhe për plotësim të kërkesave të vazhdueshme të Bashkisë që rrjedhin drejt për drejt nga qytetarë apo subjekte të ndryshme ka punuar në përmbushjen e këtyre objektivave të programuara:
1- Kontrollin dhe përmirësimin në vazhdimësi të cilësisë së ujit të pijshëm duke kryer analiza të dyfishta permanente (si nga Elbas Shpk ashtu dhe nga Drejtoria e Shëndetit Publik) duke mbajtur ne menyrë automatike brenda kufijve teknik që janë > se 0.3 mg për litër deri < se 1 mg për litër duke garantuar kështu ruajtjen e shëndetit të popullatës nga infeksionet e ndryshme.
2- Kryerja e investimeve për përmirësimin apo zëvëndësim të rrjetit sekondar apo terciar të furnizimit me ujë të pijshëm dhe paisjen me matësa e kontaktorë.
Gjatë vitit 2012 u investuan për këtë qëllim 36.912.606 lekë në rikonstruktimin dhe ndërtime të reja në rrjetin e ujësjellësit. Në rreth 231 km gjatësi të rrjetit të ujësjellësit janë bërë zëvëndësime të reja në 137 km.
Të gjitha sa më sipër kanë mundësuar që për objekte të rëndësisë së veçantë si spitalet, materniteti etj të kenë furnizim të pa ndërprerë ndërsa për pjesën tjetër të qytetit realizohet furnizim tre herë në ditë me alternim oraresh (500-800-1300-1500-1930-2300).
Më poshtë në një tjetër tabelë të përmbledhur po japim disa tregues të përgjithshëm që na njohin me ecurinë teknike të furnizimit me ujë të pijshëm gjatë vitit 2012.
Evidencë Informative mbi Ecurinë e Furnizimit me Ujë të Pijshëm të Qytetit për vitin 2012.
Shërbime në rrjetin e ndriçimit rrugor të qytetit një objektiv tjetër i rëndësishëm i programit të Shërbimeve Publike është funksion i vetë Bashkisë së Elbasanit i financuar nga të ardhurat e vetë Bashkisë.
Standartet e shërbimeve të kryera nga vetë Bashkia në këtë drejtim tashmë janë vërtetuar se janë jo vetëm më cilësore por edhe më efektive nga pikëpamja ekonomike.
Për vitin 2012 në zbatim të programit Afat-Mesëm të Bashkisë, puna në këtë drejtim ka konsistuar në: Garantim të ndriçimit rrugor për të gjithë qytetin duke shtuar nëpërmjet investimeve linja të reja për ndriçim, rritjen e numrit ekzistues të ndriçuesve si dhe mirëmbajtjen në tërësi të rrjetit të qytetit. Në mënyrë më specifike është punuar për ndriçimin e periferisë së qytetit. Për vitin 2012 janë vendosur rishtaz afro 358 ndriçues të ndryshëm, janë riparuar linja duke zëvëndësuar kabllo të ndryshëm për afro 8.010 ml, janë ndërtuar 18 bazamente shtyllash etj. Për rritjen e sigurisë në ndriçim janë pajisur një pjesë e konsiderueshme e instalimeve me automate, lëshues, fotoelemente ndezës etj.
Një objektiv tjetër I rëndësishëm për këtë sector është dhe ai i mobilimit të qytetit me ndriçim suplementar për raste e festive locale dhe ato kombëtare, detyrë të cilën për vitin 2012 ky sektor e ka zbatuar më së miri.
Në tërësi treguesit tekniko-ekonomik të realizuara gjatë vitit 2012 për ndriçimin e qytetit janë të përmbledhura në tabelën që vijon:
Evidencë Informative mbi Mirëmbajtjen e Sistemit të Ndriçimit Rrugor
Shërbimi për mirëmbajtje të rrugëve, trotuareve, kanalizimeve si dhe në varreza është një funksion tjetër i rëndësishëm i vetë Bashkisë së Elbasanit i financuar tërësisht nga të ardhurat e veta. Ky objektiv i rëndësishëm i Programit të Shërbimeve Publike ka patur vëmëndjen e duhur gjatë 2012.
Sipas strategjisë së investimeve të Bashkisë së qytetit, e iniciuar në fund të vitit 2008 dhe e zbatuar gjatë vitit 2012 e në vazhdim (për 2012), në rrugët e qytetit po zbatohet një investim i konsiderueshëm dhe një program modernizimi që konsiston në ndërtim të rrugeve të reja me një rritje të konsiderueshme të shpenzimeve kapitale.
Në të njëjtën kohë, gjatë vitit 2012 ka vazhduar zbatimi i Programit të Mirëmbajtjes të rrugëve shpenzimet për realizmin e të cilit u integruan në buxhetin e Bashkisë Elbasan.
Më konkretisht gjatë vitit 2012 përsa i përket mirëmbajtjes së rrugëve e trotuareve (për investimet themelore flitet në një kapitull tjetër) po përmendim disa arritje si asfaltime të pjesëshme afro 2719 m2, riparim trotuaresh për siperfaqe afro 1076.6 m2, mbushje gropash në rrugë 123.5 m3 etj. Të përmbledhura për zerat kryesor të punimeve të kryera punimet janë si vijon.
Evidencë e realizimit të treguesve kryesorë të Ndërmarrjes Mirëmbajtje Rruge - Trotuare gjatë Vitit 2012
Siç përmendim në fillim të këtij kapitulli Shërbimi në Varreza është funksion i vetë Bashkisë i financuar nga të ardhurat e veta e që realizohet nëpërmjet sektorit të mirëmbajtjes të varrezave të ndërmarrjes së Shërbimeve Publike të Bashkisë. Shpenzimet aktuale në realizimin e këtij objektivi për vitin 2012 u përdorën për financimin dhe administrimin e varrezave.
Krahas sa më sipër në varrezat e qytetit janë kryer dhe një sërë punimesh të tjera mirëmbajtje si:
1- Pastrim i përditshëm i rrugëve e shesheve brenda territorit të varrezave.
2- Lyrje herë pas here me gëlqere e bordurave dhe e fundeve të pemëve anës rrugëve.
3- Mbjellje lulesh, shkurresh dekorative e pemëve dekorative.
4- Mirëmbajtje e sistemit të kanaleve kullues rreth territorit.
Punime të njëjta janë kryer dhe në varrezat e lagjes “Skëndërbej”.
Sistemi i ndriçimit në varreza ka qenë gjatë gjithë kohës i vazhdueshem dhe punimet mirëmbajtes në të kanë qenë të menjëhereshme pas çdo difekti të paraqitur.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn